b'\n_START_ARTICLE_\nJeju-do\n_START_SECTION_\nPulo ng di-tatlong uri at maraming tatlong uri\n_START_PARAGRAPH_\nNangangahulugan ito na orihinal itong binigyang-palayaw ang isla ng tripleng kasaganaan: Hangin, bato at kababaihan, at saka nagdagdag ito sa reputasyon sa katotohanang wala itong mga pulubi, magnanakaw, ni mga naka-kandadong tarangkahan._NEWLINE_Bago ang panahon ng pagkasakop nito sa Hapon nong 1910, kadalasang kilala ang isla bilang Quelpart sa mga Europeo. Lumilitaw na nanggaling ang pangalan sa unang barkong Europeo na nakakita sa isla, ang Olandes na Quelpaert, na siyang nakakita roon habang papunta sa baseng pangkalakalan ng mga Olandes sa Nagasaki, Hapon, na nagmula pa sa Taiwan (na dating kolonyang Olandes na tinawag na Formosa). Nang maging bahagi ng Hapon ang Korea noong 1910, nakilala ang pulo bilang Saish\xc5\xab-t\xc5\x8d, ang paraang Hapones ng pagbasa ng Hanja ng Jeju-do._NEWLINE_Bago ang taong 2000 noong itinatag ng pamahalaan ng Seoul ang opisyal na Binagong Romanisayon ng Koreano, nakabaybay ang Jejudo bilang "Chejudo". Halos lahat ng mga nakasulat na sanggunian sa pulong iyon dati ay gamit ang dating baybaying iyon.'